

**نوٹس برائے بچوں اور گھر والوں کے**

**حقوق اور تحفظ**

**بشمول**

**گھر والوں کے اخراجات کی تقسیم کے متعلق حقائق**



**ورجینیا کا حصہ C ابتدائی مداخلتی نظام**

**اکتوبر** 2023

**نوٹس برائے بچوں اور گھر والوں کے حقوق اور تحفظ**

**تعارف**

Individuals with Disabilities Education Act (IDEA) ایک وفاقی قانون ہے جس میں معذوری کے شکار شیرخوار اور چھوٹے بچے (یعنی کہ 0 سے 36 ماہ کی عمر تک) اور ان کے گھر والوں کے لئے ابتدائی مداخلاتی خدمات کی شقیں موجود ہيں۔ IDEA کا حصہ C ان شقوں پر مشتمل ہے، اور یہ وفاقی ضوابط (34 CFR Part 303) اور ریاستی قانون (ورجینیا ضابطہ § 2.2-5300 et seq.) میں درج ہيں۔

ورجینیا میں حصہ C کے نظام کو Infant & Toddler Connection of Virginia کا نام دیا گیا ہے۔ یہ نظام اہلیت کے تعین سے لے کر خدمات کی فراہمی اور تبدیلی تک ابتدائی مداخلے کے عمل کے ہر مرحلے میں گھر والوں کی زيادہ سے زيادہ شرکت اور والدین کی رضامندی کو یقینی بنانے کے لئے بنایا گيا ہے۔

ورجینیا میں شیرخوار اور چھوٹے بچوں کے کنکشن ميں والدین اور بچوں کی حفاظت کے لئے حقوق اور تحفظ شامل ہيں۔ ورجینیا میں شیرخوار اور چھوٹے بچوں کے کنکشن میں والدین کو ان حقوق اور تحفظات کے متعلق معلومات فراہم کرنی ضروری ہے تاکہ وہ اپنے گھر والوں کو فراہم کردہ خدمات کو اپنے ہاتھوں میں لے سکیں۔ نوٹس برائے بچوں اور گھر والوں کے حقوق اور تحفظ وفاقی حصہ C کے ضوابط کے تحت واضح کردہ بچوں اور گھر والوں کے حقوق اور تحفظات کا سرکاری نوٹس ہے۔

گھر والوں کو بچوں اور گھر والوں کے حقوق اور تحفظ کے متعلق معلومات مقامی لیڈ ایجنسیوں کے ذریعے فراہم کی جاتی ہے۔ یہ ایجنسیاں کمیونٹی کی سطح پر ضابطہ C کی ابتدائی مداخلتی خدمات کے لئے بھی ذمہ دار ہيں۔ یہ معلومات مخصوص طور پر Infant & Toddler Connection of Virginia میں شرکت کرنے والی مقامی ایجنسیاں فراہم کرتی ہیں (جنہیں بعد ازاں "مقامی شرکت کرنے والے ایجنسیاں یا فراہم کنندگان" کا نام دیا گیا ہے)۔

☜ گھر والوں کے ساتھ کام کرنے والے خدمت کے رابطہ کار ضابطہ C کے تحت حقوق اور تحفظ کی بہتر طور پر وضاحت کے لئے اضافی مواد کی تجویز کرسکتے ہيں۔ نیز، وہ آپ کے بچے کی نشونما سے تعلق رکھنے والی ضروریات کو پورا کرنے کے لئے آپ یا دوسرے گھر والوں کی پیشہ ور افراد کے ساتھ شراکت کے متعلق مشورے فراہم کرسکتے ہيں۔

**بحیثیت والدین، Infant & Toddler Connection of Virginia کے تحت، آپ کو مندرجہ ذیل حقوق اور تحفظ حاصل ہیں:**

• اہلیت کے تعین کے لئے متعدد شعبہ جات سے تعلق رکھنے والا تجزیہ، اور، اگر اہل ہو تو تجویز کے پینتالیس (45) دن کے اندر اندر انفراد خاندانی خدمات کے منصوبے کے لئے تخمینہ اور تیاری؛

• اگر حصہ C کے تحت اہل ہو تو IFSP میں بیان کردہ طریقے کے مطابق آپ کے بچے اور گھر والوں کے لئے مناسب ابتدائی مداخلتی خدمات [[1]](#footnote-1)موصول کرنے کا موقع؛

• بلامعاوضہ اہلیت کے تعین کا تخمینہ، تشخیص، IFSP کی تیار، خدمت کو ہم آہنگ کرنا اور طریقہ کار کے تحت تحفظ حاصل کرنے کا موقع۔ تاہم ممکن ہے کہ آپ کی گنجائش کے مطابق آپ سے دیگر ابتدائی مداخلتی خدمات کے لئے معاوضہ طلب کیا جاسکتا ہے۔ اس کا تعین اس دستاویز کے خاندانی اخراجات کی تقسیم کے حصے میں واضح کردہ طریقہ کاروں کے تحت کیا جائے گا۔ عدم ادائيگی باوجود بھی آپ کے بچے یا آپ کے گھر والوں کو ابتدائی مداخلتی خدمات فراہم کی جائيں گی؛

• اہلیت کے تعین، تخمینے اور خدمات قبول کرنے یا نہ کرنے کا حق؛

• ان تمام میٹنگوں میں مدعو ہونے اور شرکت کرنے کا حق جن میں آپ کے بچے کی شناخت، تخمینے یا تقرر، یا آپ کے بچے یا گھر والے کو خدمات کی فراہمی میں تبدیلی کی تجویز کے متعلق کسی بھی قسم کا فیصلہ متوقع ہو؛

• آپ کے بچے کی شناخت، تخمینے یا تقرر، یا آپ کے بچے یا گھر والوں کو خدمات کی فراہمی میں کسی بھی قسم کی تبدیلی کی تجویز یا تبدیلی سے انکار سے قبل بروقت تحریری اطلاع موصول کرنے کا حق؛

• آپ کے بچے کی نشونما کی ضروریات کو پورا کرنے کرنے کے لئے مناسب حد تک قدرتی ماحول جات میں ابتدائی مداخلتی خدمت حاصل کرنے کا حق؛

• ذاتی شناخت فراہم کرنے والی معلومات کی رازداری برقرار رکھنے کا حق؛

* آپ کے بچے کا ابتدائی مداخلتی ریکارڈ کی ابتدائی نقل بلامعاوضہ حاصل کرنے کا حق؛
* ہر IFSP میٹنگ کے بعد جتنی جلدی ممکن ہو، ہر اہلیت کے تعین، تشخیص اور IFSP کے لئے تخمینے کی نقل بلامعاوضہ حاصل کرنے کا حق؛

• ریکارڈ کا جائزہ لینے اور جہاں ضروری ہو وہاں ریکارڈ میں اصلاح کرنے کا حق؛

• والدین اور فراہم کنندہ کے درمیان تصادم کے حل کے لئے غیرجانبدارانہ ثالثی عمل کی درخواست کا حق؛ اور

• انتظامی شکایت درج کرنے کا موقع۔

مذکورہ بالا حقوق اور تحفظ کے علاوہ، آپ حصہ C کے تحت مخصوص طریقہ کار کے تحفظ کے متعلق مطلع ہونے کا بھی حق رکھتے ہیں۔ ان حقوق کی تفصیلات نیچے درج ہيں۔

**A. پیشگی تحریری اطلاع**

آپ کو آپ کے بچے کی شناخت، تخمینے یا تقرر یا اپنے بچے اور گھر والوں کو مناسب ابتدائی مداخلتی خدمات کی فراہمی کی تجویز، یا عمل شروع کرنے یا تبدیل کرنے،سے انکار سے ایک

مناسب میعاد (پانچ [5] روز) قبل تحریری اطلاع موصول ہونی چاہئیے۔ اس نوٹس میں مندرجہ ذیل متعلق تفصیلی معلومات موجود ہونا ضروری ہے:

1. جس عمل کی تجویز کی جارہی ہے، یا جس سے انکار کیا جارہا ہے؛
2. اقدام کرنے کی وجہ؛
3. حصہ C کے تحت دستیاب طریقہ کار کے تحفظ؛ اور
4. ریاست کی ثالثی اور شکایت کی سماعت کے طریقہ کار، جس میں شکایت درج کرنے اور ان طریقہ کار کی میعاد کی وضاحت شامل ہے۔

اس نوٹس کے لئے مندرجہ ذیل ہونا چاہئیے:

1. عوام الناس کے لئے عام فہم ہو، اور آپ کی مادری زبان میں فراہم کرنا چاہئیے، علاوہ اس صورت میں کہ یہ قابل عمل نہ ہو؛
2. اگر آپ کی مادری زبان یا مواصلت کا دوسرا طریقہ کار تحریری زبان نہ ہو تو مقامی شرکت کرنے والی ایجنسی یا فراہم کنندہ مندرجہ ذيل کے لئے اقدام کریں گے:

• اس نوٹس کا آپ کی مادری زبان یا مواصلت کے دوسرے طریقہ کار میں زبانی طور پر یا دوسرے طریقے سے ترجمہ فراہم کیا جائے؛

• آپ نوٹس سمجھ جائيں؛

• اس حصے کی ضروریات پر پورا اترنے کے متعلق تحریری ثبوت موجود ہو؛ اور

• اکر آپ بہرے ہوں، نابینا ہوں، پڑھنے سے قاصر ہوں، یا اگر آپ کی کوئی تحریری زبان نہ ہو تو طریقہ مواصلت وہی ہو جو آپ عام طور پر استعمال کرتے ہوں (مثال کے طور پر اشاروں کی زبان، بریل، یا زبانی مواصلت)۔

**B. والدین کی رضامندی**

رضامندی سے مراد ہے کہ:

1. آپ کو ان سرگرمیوں کے متعلق مکمل معلومات حاصل ہے، جس کے لئے رضامندی حاصل کی جارہی ہے۔ یہ معلومات آپ کو آپ کی مادری زبان یا دیکر مناسب طریقہ مواصلت کے ذریعے فراہم کی جاتی ہے۔ علاوہ اس صورت میں کہ ایسا کرنا ممکن نہ ہو؛

☜ انگریزی میں محدود مہارت رکھنے والے افراد کے لئے مادری زبان سے مراد وہ زبان یا طریقہ مواصلت ہے جو بچے کے والدین عام طور پر استعمال کرتے ہيں۔ تخمینوں اور تشخیصات کے دوران، مادری زبان سے مراد وہ زبان ہے جو آپ کا بچہ عام طور پر استعمال کرتا ہے، بشرطیکہ وہ آپ کے بچے کی نشونما کے لئے مناسب ہو۔

1. آپ سے جن سرگرمیوں کے متعلق اجازت حاصل کی جارہی ہے، آپ ان کو سمجھتے ہيں اور آپ تحریری رضامندی دے رہے ہيں، اور اس رضامندی میں سرگرمیوں کی وضاحت اور جاری ہونے والے ابتدائی مداخلتی ریکارڈ (اگر موجود ہوں) کی فہرست اور جس شخص کو یہ ریکارڈ جاری کئے جارہے ہيں، اس شخص کا نام درج ہو؛ اور
2. آپ اس بات کو سمجھتے ہيں کہ آپ کی رضامندی مکمل طور پر رضاکارانہ ہے اور اسے کسی بھی وقت منسوخ کیا جاسکتا ہے۔ رضامندی کی منسوخی کا اطلاق اس رضامندی کی منسوخی سے قبل کئے جانے والے کسی بھی اقدام پر نہيں ہوتا ہے۔

آپ کے بچے اور گھر والوں کے تمام اہلیت کے تعین اور تخمینوں، اور ابتدائی مداخلتی خدمات کی فراہمی سے قبل آپ کی تحریری اجازت حاصل کرنا ضروری ہے۔ آپ کی رضامندی حاصل کرنے کے لئے کسی بھی قسم کی زبردستی نہيں کی جائے گی۔ مقامی شرکت کرنے والے ایجنسی یا فراہم کنندہ مندرجہ ذیل کے لئے تمام مناسب کوششیں کریں گے:

1. آپ اہلیت کے تعین کے تخمینے اور تشخیصات، یا دستیاب ابتدائی مداخلتی خدمات کی نوعیت سے پوری طرح واقف ہیں؛ اور
2. آپ اس بات سے واقف ہیں کہ جب تک رضامندی نہ دے دی جائے، آپ کے بچے کو اہلیت کے تعین کا تخمینہ یا تشخیص، یا ابتدائی مداخلتی خدمت فراہم نہيں کی جاسکتی ہے۔

نیز، حصہ C کے تحت اہل بچے کے والدین کی حیثیت سے، آپ اس پروگرام کے تحت اپنے بچے یا کسی بھی دوسرے گھر والوں کے لئے اس پروگرام کے تحت ابتدائی مداخلتی خدمات

قبول کرنے یا نہ کرنے کے متعلق فیصلہ کرسکتے ہيں۔ آپ اس پروگرام کے تحت دیگر مداخلتی خدمات میں مداخلت کے بغیر کسی خدمت کو قبول کرنے کے بعد اس سے انکار کرسکتے ہيں۔

ان خدمات کی ادائيگی کے لئے آپ کے نجی بیمے کے استعمال کے لئے آپ کی تحریری اجازت ضروری ہے۔ ابتدائی مداخلتی خدمات کی ادائيگی کے حوالے سے آپ کے حقوق اور ذمہ داریوں کے متعلق مزید مخصوص معلومات اس دستاویز کے خاندانی اخراجات کی تقسیم کے متعلق حقائق کے حصے میں موجود ہيں۔

آخر میں، آپ وفاقی اور ریاستی قانون کے مطابق حصہ C کے تحت جمع کی جانے والی، استمال ہونے والے والی یا برقرار رکھی جانے والی کسی بھی قسم کی شناختی معلومات کے تبادلے کی صورت میں تحریری پیشگی اطلاع اور تحریری رضامندی کا حق رکھتے ہيں۔

**C. ریکارڈ**

☜اس حصے میں مندرجہ ذیل تعریفوں کا استعمال کیا گیا ہے: (1) "تباہ" سے مراد ریکارڈ کو تباہ کردینا، یا معلومات میں سے ذاتی شناخت فراہم کرنے والی معلومات خارج کرنا، تاکہ ریکارڈ سے کسی کی شناخت ممکن نہ ہو؛ (2) "ابتدائی مداخلتی ریکارڈ" سے مراد وہ تمام ریکارڈ ہیں جنہيں حصہ C کے تحت برقرار رکھنا ضروری ہے؛ اور (3) "شرکت کرنے والی ایجنسی" سے مراد ایسی کوئی بھی فرد، ایجنسی یا ادارہ ہے جو حصہ C کی ضروریات عملدرآمد کرنے کے لئے ذاتی شناخت فراہسم کرنے والی معلومات جمع کرتا ہو، برقرار رکھتا ہو یا استعمال کرتا ہو

1. ریکارڈ کا معائنہ

اس کتابچے کے اگلے حصے میں بتائے گئے معلومات کی رازداری کے طریقہ کاروں کے مطابق، آپ کو اپنے بچے سے تعلق رکھنے والے تمام اہلیت کا تعین کرنے والے تخمینے، تشخیص، IFSP کی تیاری اور عملدرآمدگی، ابتدائی مداخلتی خدمات کی فراہمی، انفرادی شکایات، اور آپ کے بچے اور آپ کے گھر والوں سے تعلق رکھنے والے سے تعلق رکھنے والے حصہ C کے پروگرام کے ریکارڈ کا معائنہ کرنے اور جائزہ لینے کا موقع فراہم کرنا ضروری ہے۔‏‏

ہر مقامی شرکت کرنے والے ایجنسی یا فراہم کنندہ کو آپ کو آپ کے بچے سے تعلق رکھنے والے تمام ریکارڈ کا معائنہ کرنے اور جائزہ لینے کا حق فراہم کرنا ضروری ہے، جسے وہ ایجنسی یا فراہم کنندہ آپ کے بچے کے ابتدائی مداخلتی خدمات کی تجویز سے لے کر اس وقت تک برقرار رکھتی ہے جب قابل اطلاق وفاقی اور ریاستی قوانین کے تحت یہ معلومات برقرار رکھنا ضروری نہ رہے، یا برقرار نہ رکھی جائے۔ مقامی شرکت کرنے والی ایجنسی یا فراہم کنندہ کو کسی IFSP سے تعلق رکھنے والی میٹنگ، یا آپ کے بچے اور گھر والوں کی شناخت، تخمینے، تقرر یا خدمات کی فراہمی سے تعلق رکھنے والی سماعت سے قبل بلاتاخیر درخواست کی تعمیل کرنی ہوگی۔ یہ تاخیر درخواست جمع کرنے کے بعد دس   
(10) روز سے تجاوز نہيں کرسکتی ہے۔

ریکارڈ کا معائنہ کرنے اور جائزہ لینے کے موقع میں مندرجہ ذیل شامل ہيں:

1. ریکارڈ میں موجود معلومات کی وضاحت اور تشریح کی مناسب درخواستوں کے بعد مقالمی شرکت کرنے والی ایجنسی یا فراہم کنندہ کا جواب؛
2. اگر نقول فراہم نہ کئے جانے کی صورت میں آپ کے ریکارڈ کا معائنہ کرنے اور جائزہ لینے کے حق میں خلل پڑتا ہو، تو مقامی شرکت کرنے والی ایجنسیی سے ان ریکارڈ کی نقول کی درخواست کرنے کا حق؛ اور
3. اپنی نمائندگی کرنے والے کسی بھی شخص سے ریکارڈ کا معائنہ کرنے اور جائزہ لینے کا حق۔

کوئی بھی مقامی شرکت کرنے والی ایجنسی یا فراہم کنندہ یہ سمجھ سکتا ہے کہ آپ کے اپنے بچے سے تعلق رکھنے والے ریکارڈ کا معائنہ کرنے اور جائزہ لینے کا حق حاصل ہے، علاوہ اس صورت میں کہ اس ایجنسی یا فراہم کنندہ کے پاس اس بات کا تحریری ثبوت موجود ہو کہ قابل اطلاق ورجینیا قانون کے تحت آپ یہ حق نہيں رکھتے ہيں۔

ہر مقامی شرکت کرنے والی ایجنسی یا فراہم کنندہ حصہ C کے تحت جمع کئے جانے والے، حاصل کئے جانے والے یا استعمال ہونے والے ریکارڈ تک رسائی حاصل کرنے والے فریقین کا تحریری ریکارڈ برقرار رکھیں گے (علاوہ والدین، یا اس ایجنسی یا فراہم کنندہ کے مجاز نمائندگان اور ملازمین کی

رسائی کے)، جس میں فریق کا نام، رسائی فراہم کرنے کی تاریخ اور بچے کا ریکارڈ استعمال کرنے کا اختیار رکھنے کا مقصد درج ہوگا۔

کسی ریکارڈ میں ایک سے زیادہ بچے کی معلومات موجود ہونے کی صورت میں آپ صرف اپنے ہی بچے سے تعلق رکھنے والی معلومات کا معائنہ کرنے اور جائزہ لینے، یا اپنے ہی بچے سے تعلق رکھنے والی معلمات کی فراہمی کا حق رکھتے ہیں۔

ہر مقامی شرکت کرنے والی ایجنسی یا فراہم کنندہ آپ کی درخواست پر آپ کو ایجنسی یا فراہم کنندہ کے جمع کردہ، برقرار کردہ یا استعمال شدہ ریکارڈ کی اقسام اور مقامات کی قہرست بھی فراہم کرے گی۔ مقامی شرکت کرنے والی ایجنسی یا فراہم کنندہ حصہ C کے تحت والدین کے لئے تیار ہونے والے ریکارڈ کی نقول کے لئے فیس کا مطالبہ بھی کرسکتی ہے، بشرطیکہ اس فیس کی وجہ سے ریکارذ کا معائنہ اور جائزہ لینے کے حق میں رکاوٹ پیدا نہ ہو۔ تاہم آپ کو اس ریکارڈ کی ابتدائی کاپی بغیر کسی فیس کے فراہم کرنا ضروری ہے، اور مقامی شرکت کرنے والی ایجنسی یا فراہم کنندہ آپ سے حصہ C کے تحت کوئی بھی معلومات تلاش کرنے یا بازبافت کرنے کا مطالبہ نہیں کرسکتی ہے۔ آپ کو ہر IFSP کی میٹنگ کے بعد بھی جتنی جلدی ممکن ہو، اپنے بچے اور گھر والوں کے تخمینے، تشخیص اور IFSP کی مفت نقول فراہم کی جانی چاہئیے۔

اگر آپ سمجھتے ہيں کہ حصہ C کے تحت جمع، برقرار یا استعمال ہونے والے ریکارڈ میں موجود معلومات غلط ہے، یا آپ کے بچے یا گھر والوں کی رازداری یا دیگر حقوق کی خلاف ورزی ہورہی ہو، تو آپ معلومات برقرار رکھنے والی مقامی شرکت کرنے والی ایجنسی یا فراہم کنندہ سے معلومات میں تبدیلی کی درخواست کرسکتے ہيں۔

1. اس ایجنسی کو درخواست موصول کرنے کی مناسب میعاد کے دوران درخواست کے مطابق معلومات میں ترمیم کرے یا نہ کرنے کا فیصلہ کرنا ہوگا۔
2. اگر ایجنسی یا فراہم کنندہ آپ کی درخواست کے مطابق معلومات میں تبدیلی سے انکار کردے، تو آپ کو انکار کے متعلق، اور سماعت کے حق کے متعلق مطلع کرنے کا ضرورت ہے۔

مقامی شرکت کرنے والی ایجنسی یا فراہم کنندہ کو درخواست کے بعد تعلیمی ریکارڈ میں موجود معلومات تبدیل کروانے کے لئے سماعت کا موقع فراہم کرنے کی ضرورت ہے، تاکہ اس بات کو یقینی بنایا جاسکے کہ وہ غلط نہ ہو، یا کسی بھی

دوسرے طریقے سے بچے یا گھر والوں کی رازداری کی خلاف ورزی نہ ہورہی ہو۔ آپ حصہ C کے طریقہ کار کے تحت سماعت یا 34 CFR 99.22 میں درجFamily Educational Rights and Privacy Act (FERPA) ضوابط کے مطابق سماعت کے طریقہ کار کے تحت سماعت کی درخواست کرسکتے ہیں۔

1. اگر سماعت کے نتیجے میں ایجنسی یا فراہم کندہ معلومات کے غیردرست ہونے، یا بچے کے رازداری یا دیگر حقوق کی خلاف ہونے کی تصدیق کرلے تو اسے معلومات میں ترمیم کرکے آپ کو تحریری اطلاع دینے کی ضرورت ہے۔
2. اگر سماعت کے نتیجے میں ایجنسی یا فراہم کنندہ اس بات کا تعین کرے کہ معلومات غیردرست نہيں ہے، یا وہ آپ کے بچے کی رازداری یا دیگر حقوق کی خلاف ورزی نہیں کرتی ہے، آپ کو اپنے بچے کے ریکارڈ میں معلومات پر تبصرے کا بیان، اور ایجنسی یا فراہم کنندہ کے فیصلے کے نااتفاقی کی وجوہات پر مشتمل بیان درج کرنے کے حق کے متعلق مطلع کیا جانا چاہئیے۔

اس حصے کے تحت آپ کے بچے کے ریکارڈ میں موجود کسی بھی وضاحت کے لئے مندرجہ ذیل ضروری ہے:

1. انہیں اس وقت تک آپ کے بچے کے ریکارڈ میں رکھنا ضروری ہے، جب تک کہ ایجنسی یا فراہم کنندہ یہ ریکارڈ یا ریکارڈ کا وہ حصہ سے آپ کو اختلاف ہو، برقرار رکھتے ہوں؛ اور
2. اگر یہ ایجنسی یا فراہم کنندہ آپ کے بچے کے ریکارڈ، یا ریکارڈ کے اس متنازعہ حصے کو فراہم کرے، تو ساتھ میں فراہمی کی وجہ بھی بتانا ضروری ہے۔

2. معلومات کی رازداری

ذاتی شناخت فراہم کرنے والی معلومات کے مندرجہ ذیل اقدام سے قبل والدین کی رضامندی حاصل کرنا ضروری ہے:

1. حصہ C کے تحت معلومات جمع کرنے والی، برقرار رکھنے والی یا استعمال کرنے والی ایجنسی یا فراہم کنندہ کے علاوہ کسی کو بھی فراہم کرنا، علاوہ اس صورت میں کہ حصہ C (34 CFR 303.414) اور FERPA  
   (34 CFR 99.30) کے تحت اس کی اجازت ہو؛ یا
2. حصہ C کے تحت کسی بھی ضرورت کو پورا کرنے کے علاوہ کسی بھی مقصد کے لئے۔

آپ کی رضامندی کے بغیر آپ کے بچے کے ابتدائی مداخلتی ریکارڈ میں موجود معلومات مقامی شرکت کرنے والی ایجسنیوں اور فراہم کنندگان کو اس وقت تک نہیں جاری کی جاسکتی ہے جب تک کہ اس ایجنسی یا فراہم کنندہ کو FERPA کے تحت ایسا کرنے کا اختیار نہ ہو۔ رضامندی فراہم کرنے سے انکار کی صورت میں، مقامی شرکت کرنے والی ایجنسی یا فراہم کنندگان کچھ طریقہ کار کو عملدرآمد کرسکتی ہيں، جیسے کہ رضامندی فراہم نہ کرنے کی صورت میں حصہ C کے تحت آپ کے بچے کو خدمات کی موصولی کس طرح متاثر ہوتی ہے، بشرطیکہ ان طریقہ کاروں سے رضامندی سے انکار کے حق میں کوئی خلل نہيں ہوتا ہے۔

ریکارڈ کی رازداری کو یقینی بنانے کے لئے مندرجہ ذیل تحفظ موجود ہونا ضروری ہيں:

• ہر مقامی شرکت کنندہ ایجنسی یا فراہم کنندہ کے لئے جمع کاری، برقراری، ذخیرہ، اجرا اور تباہ کاری کے مراحل کے دوران ذاتی شناخت کرنے والی معلومات کی رازداری کا تحفظ کرنا ضروری ہے؛

• ہر مقامی شرکت کرنے والی ایجنسی یا فراہم کنندہ ذاتی شناخت فراہم کرنے والی معلومات کی رازداری کے لئے ذمہ دار ہے؛

• ذاتی شناخت فراہم کرنے والی معلومات جمع کرنے اور استعمال کرنے والے تمام افراد کو IDEA اور FERPA کی تعمیل کرنے والے ورجینیا کے حصہ C کی پالیسیاں، طریقہ کار اور طریقہ عمل سے تعلق رکھنے والی تربیت یا ہدایات حاصل کرنا ضروری ہے؛

• ہر مقامی شرکت کرنے والی ایجنسی یا فراہم کنندہ کو عوامی معائنے کے لئے ذاتی شناخت فراہم کرنے والی معلومات تک رسائی حاصل کرنے والے تمام ملازمین کے نام اور عہدوں کی جدید فہرست برقرار رکھنے کی ضرورت ہے؛

• مقامی شرکت کرنے والی ایجنسی یا فراہم کنندہ کو والدین کو حصہ C کے تحت ذاتی شناخت فراہم کرنے والی معلومات کی جمع کاری، برقراری اور استعمال کے متعلق مطلع کرنے کی ضرورت ہے؛ اور والدین کی درخواست پر معلومات کو تباہ کردینے کی ضرورت ہے۔ (ممکن ہے کہ آپ کے بچے کا نام، تاریخ پیدائش، آپ کا پتہ اور فون

نمبر، خدمت کے رابطہ کار اور دوسرے ابتدائی مداخلتی خدمت فراہم کنندگان کے نام، پروگرام کے اخراج کا سال اور اخراج کے وقت اپ کے بچے کی عمر، اور ابتدائی مداخلتی پروگرام سے اخراج کے بعد ایسے تمام پروگرام جن میں آپ کے بچے نے شرکت کی ہو، ان تمام کے مستقل ریکارڈ برقرار رکھے جائيں۔)

**D. تنازعوں کا حل**

اگر آپ اپنے بچے یا گھر والوں کے لئے مناسب ابتدائی مداخلتی خدمات کی شناخت، تخمینے، تقرر یا فراہمی کے حوالے کسی مقامی شرکت کرنے والی ایجنسی یا فراہم کنندہ سے غیرمتفق ہوں تو آپ اپنے مسائل کے حل کے لئے بروقت انتظامی حل کی درخواست کرسکتے ہيں۔

ورجینیا میں تنازعوں کے حل کے لئے تین (3) طریقہ کار موجود ہيں، جو گھر والوں کے لئے مفت دستیاب ہيں: ثالثی عمل، غیرجانبدارانہ سماعتیں اور انتظامی شکایات۔ ان تینوں اختیاروں کا خلاصہ درج ذیل ہے۔ ثالثی عمل یا غیرجانبدارانہ سماعت کی درخواست، یا انتظامی شکایت دائر کرنے کے لئے صفحہ نمبر 10 پر رابطے کی معلومات دیکھیں۔

1۔ ثالثی عمل

ثالثی عمل رضاکارانہ ہے، اور دونوں فریقین کو اس پر بلاجبر متفق ہونا ضروری ہے۔ کوئی بھی فریق ثالثی عمل کی درخواست کرسکتا ہے لیکن والدین یا فراہم کنندگان کے لئے ضروری نہيں ہے۔ ثالثی عمل کے ذریعے والدین اور فراہم کنندگان اپنے تنازعے (جیسے کہ انفرادی بچوں سے تعلق رکھنے والے مسائل) ایک دوستانہ اور غیررسمی طریقے سے حل کرسکتے ہيں۔ ریاستی لیڈ ایجنسی کے پاس ثالثی عمل کی درخواست کے پندرہ (15) روز کے اندر ثالثی عمل مکمل ہوجانا چاہئیے، اور اسے آپ کے غیرجانبدارانہ سماعت کے حق میں تاخیر یا انکار یا حصہ C کے تحت آپ کے کسی دوسرے حقوق سے انکار کا باعث نہیں بنایا جاسکتا ہے۔

***ثالث اور سماعتی افسران کے متعلق...***

*ثالثی عمل کے لئے نامزد ثالث* (*اور سماعتوں کے لئے نامزد سماعت کے افسران، جن کے متعلق اگلے حصے میں تفصیل فراہم کی گئی ہے*)*، کا "غیرجانبدار" ہونا ضروری ہے۔*

*غیرجانبدار سے مراد ثالثی عمل کے لئے نامزد افراد* (*یا عدالتی کارروائی کے لئے نامزد سماعت کے افسر) کو مندرجہ ذیل شرائط پر پورا اترنا ضروری ہے*)*—*

*(1) ابتدائی مداخلتی خدمات یا دیگر خدمات فراہم کرنے والی کسی بھی ایجنسی یا پروگرام کا ملازم نہيں ہے، اور نہ ہی بچے کی دیکھ بھال میں حصہ لے رہا ہو؛ اور*

*(2) اس کے ذاتی یا پیشہ ورانہ مفادات کی وجہ سے طریقہ کار کو عملدرآمد کرنے میں حقائق پسندی میں خلل نہ ہو۔*

*اس حصے کے تحت کسی دوسرے طریقے سے اہل شخص محض اس وجہ سے کسی ایجنسی یا پروگرام کا ملازم نہيں ہے، کیونکہ ایجنسی یا پروگرام ہی اش شخص کو تنازعے کے حل کے لئے ادائيگی کرے گی۔*

ریاستی لیڈ ایجنسی شکایت اور ثالثی عمل کا جائزہ لینے کے لئے اور ثالثی عمل کے لئے وقت اور مقام مقرر کرنے کے لئے دونوں فریقین (یعنی کہ آپ اور فراہم کنندہ) سے رابطہ کرے گی۔ یہ ثالثی عمل بروقت اور دونوں فریقین کے لئے مناسب مقام پر منعقد ہوگا۔ موثر ثالثی عمل کے طریقہ کاروں میں تربیت یافتہ اہل اور غیرجانبدار ثالث دونوں فریقین کے ساتھ ملاقات کرکے غیررسمی اور غیرجارحانہ ماحول میں شکایت کا حل تلاش کرنے میں مدد کرے گا۔ ریاستی لیڈ ایجنسی کے پاس معذوری کے شکار شیرخوار اور چھوٹے بچے اور ان کے گھر والوں کو ابتدائی مداخلتی خدمات کی فراہمی سے تعلق رکھنے والے قوانین اور ضوابط کے متعلق مکمل معلومات رکھنے والے اہل ثالثوں کی فہرست موجود ہے۔

تنازعے کو ثالثی عمل کے ذریعے حل کرنے کی صورت میں، فریقین کو ایک قانونی معاہدہ طے کرنے کی ضرورت ہے، جس میں حل کی مکمل تفصیل فراہم کی گئی ہو، اور جس میں واضح طور پر بیان کیا گيا ہو کہ ثالثی عمل کے دوران تمام مذاکرات کو صیغہ راز میں رکھا جائے گا، اور مستقبل میں پیش آنے والی کسی بھی سماعت یا دیوانی کارروائی میں ان کا استعمال نہيں کیا جائے گا۔ آپ اور ریاست لیڈ ایجنسی کا کوئی بھی ایسا

نمائندہ جو اس ایجنسی کو پابند کرنے کا اختیار رکھتا ہو، دونوں دستخط کریں گے۔ ثالثی عمل سے آپ کسی بھی وقت غیرجانب دارانہ سماعت کی درخواست کرنے کا حق نہيں کھوتے ہيں۔ ناکام ثالثی عمل کی صورت میں، آپ سماعت کی درخواست کرسکتے ہيں۔

2. غیرجانب دارانہ سماعت

غیرجانبدار سماعت ایک رسمی طریقہ کار ہے، جس میں ایک غیرجانبدار سماعت کا افسر موجود ہوتا ہے، اور یہ تنازعے کے حل کا دوسرا طریقہ ہے۔ غیرجانبدار سماعت کے خواہش مند والدین کو اپنی درخواست ریاستی لیڈ ایجنسی کے پاس جمع کرنے کی ضرورت ہے۔ درخواست کی موصولی کے تیس (30) دن کے اندر اندر اس غیرجانبدارانہ سماعت کو مکمل ہوجانا چاہئیے، اور تحریری فیصلہ جاری ہوجانا چاہئیے۔ (اگر ثالثی عمل اپنایا جارہا ہو، تو اسے بھی انہیں 30 دنوں کے اندر اندر مکمل کرنے کی ضرورت ہے۔)

سماعت کے انعقاد کے لئے سماعت کے افسران کو نامزد کیا جاتا ہے۔ سماعت کے افسران کو مندجہ ذیل شرائط پر پورا اترنے کی ضرورت ہے:

1. حصہ C کی شقوں، اور اہل بچوں اور ان کے گھر والوں کی ضروریات اور دستیاب خدمات کے متعلق معلومات ہونی چاہئیے؛ اور
2. مندرجہ ذیل فرائض انجام دینے کی ضرورت ہے:

• شکایت یا تنازعے کے حوالے سے متعلقہ نظریات سننا، مسائل سے تعلق رکھنے والی تمام معلومات کا معائنہ کرنا اور تنازعے کا بروقت حل نکالنے کی کوشش کرنا؛

• ریاست کے خرچے پر تمام کارروائی کا ریکارڈ فراہم کرنا، جس میں تحریر فیصلہ (صرف سماعت کا) بھی شامل ہو۔

حصہ C کے تحت آپ کو اس حصے کے تحت منعقد ہونے والی کسی بھی غیرجانبدار سماعت میں مندرجہ ذيل حقوق حاصل ہیں۔

1. کسی وکیل (آپ کے اپنے خرچے پر) یا حصہ C کے تحت اہل بچوں کے لئے ابتدائی مداخلتی خدمات کے متعلق خصوصی معلومات یا تربیت حاصل کرنے والے افراد (آپ کے اپنے چرچے پر) کے ساتھ تشریف لانا اور مشورہ حاصل کرنا؛
2. ثبوت پیش کرنا اور گواہان سے سوالات کرنا، تفتیش کرنا اور ان کی حاضری کو ضروری ٹھہرانا؛
3. سماعت میں کسی بھی ثبوت کے تعارف پر ممانعت عائد کرنا جسے کارروائی سے کم از کم پانچ روز قبل آپ کو نہ دکھایا گيا ہو؛
4. سماعت کا تحریری یا الیکٹرانک لفظ بہ لفظ ٹرانسکرپٹ بالکل مفت حاصل کرنا؛ اور
5. تحریری شکل میں حقائق کی تلاش اور فیصلوں کی مفت نقول حاصل کرنا۔

اس حصے میں بیان کردہ غیرجانبدار سماعت کو کسی ایسے وقت اور مقام پر منعقد کرنے کی ضرورت ہے جو آپ کے لئے مناسب اور آسان ہو۔

ریاستی لیڈ ایجنسی میں آپ کی شکایت موصول ہونے کے تیس (30) روز کے اندر اس حصے کے تحت ضروری غیرجانبدارانہ سماعت مکمل کرکے تمام فریقین کو تحریری شکل میں فیصلہ ارسال کردینے کی ضرورت ہے۔ کسی بھی فریق کی درخواست پر 30 دن کی میعاد میں توسیع کی جاسکتی ہے۔ غیرجانبدار سماعت کے فیصلے سے غیرمطمئن فریق ریاستی یا وفاقی عدالت میں مقدمہ دائر کرنے کا حق رکھتے ہيں۔ کسی بھی شکایت کے میعاد کے دوران، علاوہ اس صورت میں کہ مقامی شرکت کرنے والی ایجنسی اور فراہم کنندہ مختلف فیصلہ کریں، آپ کے کے بچے اور گھر والوں کو اس IFSP میں شناخت کردہ ماحول میں مناسب ابتدائی مداخلتی خدمات موصول ہوتی رہيں گی، جس پر آپ رضامند ہوئے تھے۔

اگر آپ اور اپ کے فراہم کنندہ کے درمیان نااتفاقی (شکایت) میں ابتدائی خدمات کی درخواست شامل ہو تو آپ کے بچے اور گھر والوں کو ان خدمات کی فراہمی ضروری ہے جن پر تنازعہ نہ ہو۔

3. انتظامی شکایات

کوئی بھی فرد یا تنظیم چاہے اس کا تعلق کسی دوسری ریاست سے ہی کیوں نہ ہو، کسی بھی مقامی شرکت کرنے والی ایجنسی یا فراہم کنندہ کے حصہ C کے پروگرام کی ضرورت کی خلاف ورزی کرنے کے متعلق تحریری شکایت درج کرسکتا ہے۔ ورجینیا کی شیرخوار اور چھوٹے بچوں کے کنکشن والدین اور دلچسپی رکھنے والے دیگر افراد، بشمول والدین کے تربیتی مراکز، تحفظ اور وکالت فراہم کرنے والی ایجنسیاں اور دیگر مناسب اداروں کو ریاست کی شکایت کے طریقہ کار تقسیم کرتی ہے۔ شکایت میں مندرجہ ذیل شامل کرنے کی ضرورت ہے:

1. حصہ C کی کسی ضرورت کی خلاف ورزی کا بیان؛
2. حقائق کے بنیادی حقائق پر مشتمل بیان؛
3. شکایت درج کرنے والے شخص کا دستخط اور رابطے کی معلومات؛ اور
4. اگر کسی شکایت میں کسی مخصوص بچے سے تعلق رکھنے والے مبینہ خلاف ورزیوں کی صورت میں بچے کا نام، رہائش، بچے کی خدمات کا فراہم کنندہ، مسئلے کی نوعیت کی وضاحت جس میں مسئلے سے تعلق رکھنے والے حقائق شامل ہيں؛ اور شکایت درج کرتے وقت معلوم اور دستیاب حد تک مسئلے کے حل کے لئے حل کی تجویز۔

انتظامی شکایات کو ریاستی لیڈ ایجنسی کے پاس مبینہ خلاف ورزی کے ایک (1) سال کے اندر درج کرنے کی ضرورت ہے۔ انتظامی شکایت فائل کرنے والے فرد یا تنظیم کو ریاستتی لیڈ ایجنسی کے پاس شکایت درج کرنے کے ساتھ بچے کو خدمات فراہم کرنے والی ایجنسی کو بھی شکایت کی نقل فراہم کرنے کی ضرورت ہے۔

موصول کرنے کے بعد، ریاستی لیڈ ایجنسی کو ساٹھ (60) روز کے اندر (بشرطیکہ استثنی حاصل نہ ہو) مندرجہ ذیل مکمل کرنے کی ضرورت ہے:

1. شکایت کی تحقیق کرنا، جس میں ضرورت پڑنے پر آزاد اور آن سائٹ تحقیق کروانا بھی شامل ہے؛
2. شکایت درج کرنے والے شخص یا تنظیم کو شکایت کے متعلق زبانی یا تحریری اضافی معلومات فراہم کرنے کا موقع؛
3. مقامی شرکت کرنے والی ایجنسی یا فراہم کنندہ کو شکایت کا جواب دینے کا موقع، جس میں شکایت کا حل اور ثالثی عمل میں حصہ لینے کا موقع شامل ہے؛
4. تمام متعلقہ معلومات کے جائزے کے بعد خلاف ورزی کا آزادانہ طور پر تعین کرنا؛ اور
5. شکایت درج کرنے والے کو تحریری فیصلہ جاری کرنا، جس میں شکایت میں درج ہر الزام کے جواب کے ساتھ ساتھ حقائق اور نتائج اور حتمی فیصلے کی وجوہات درج ہوں۔

اگر حتمی فیصلے کے مطابق مناسب خدمات کی فراہمی میں کوئی کمی بیشی واقع ہوئی تو ریاستی لیڈ ایجنسی کو مندرجہ ذیل پر مرکوز ہونے کی ضرورت ہے:

1. مناسب خدمات کی فراہمی سے قاصر ہونا، جس میں شکایت میں نامزد بچے اور آپ کے گھر والوں کی ضروریات کو پورا کرنے کے لئے اصلاحی اقدام (جیسے کہ معاوضے میں حاصل ہونے والی خدمات یا رقم کی ادائيگی)؛ اور
2. معذوری کے شکار تمام شیرخوار اور چھوٹے بچوں کو مستقبل میں خدمات کی مناسب فراہمی۔

ریاستی لیڈ ایجنسی کو ضرورت پیش آنے کی صورت میں فیصلے کے موثر عملدرآمدگی کے طریقہ کار شامل کرنے کی ضرورت ہے جس میں تکنیکی معاونت کی سرگرمیاں، مذاکرات اور تعمیل کے لئے اصلاحی اقدام شامل ہيں۔

کسی بھی شکایت کا کوئی بھی ایسا حصہ جس کے سلسلے میں حالیہ طور پر سماعت جاری ہو، اسے سماعت کے اختتام تک اس طریقہ کار میں انتظامی شکایت نہیں سمجھا جائے گا۔ انہی فریقین سے تعلق رکھنے والی وہ شکایات جن کا فیصلہ غیرجانبدارانہ سماعت کے ذریعے کیا گيا ہو، انہيں اس طریقہ کار کے تحت رد کردیا جائے گا۔ ریاست کو شکایت درج کرنے والے کو سماعت کے فیصلے کے حتمی ہونے کے متعلق اطلاع دینی ہوگی۔ تاہم ریاستی لیڈ ایجنسی کے لئے غیرجانبدارانہ سماعت کے فیصلے کی عملدرآمدگی سے تعلق رکھنے والی شکایات کو حل کرنے کی ضرورت ہے۔

**اپیل کرنے کا انفرادی حق** (صرف Medicaid کے وصول کنندگان کے لئے)

وفاقی اور ریاستی قوانین کے مطابق اگرDepartment of Medical Assistance يا اس کے کوئی ٹھیکے دار کوئی بھی ایسا اقدام کریں جس سے کسی فرد کی خدمات کی موصولی متاثر ہوں، تو ان افراد کو تحریری اطلاع فراہم کرنا ضروری ہے۔ اپیل تحریری شکل میں جمع کرنی ضروری ہیں، اور ان پر درج تاریخ مخالف فیصلے کی نوٹس کی موصولی کے

30دن کے اندر ہونی چاہئیے۔ انفرادی اپیل کے حق کے متعلق تفصیلی معلومات کے لئے اس دستاویز کے حصہ G سے رجوع کریں۔

**E. متبادل والدین**

حصہ C کے تحت اہل بچوں کے حقوق کا اس وقت بھی تحفظ کیا جاتا ہے جب:

1. ان کی والدین کی شناخت ممکن نہ ہو؛
2. مقاقی شرکت کرنے والی ایجنسی یا فراہم کنندہ مناسب کوششوں کے باوجود بھی والدین کا کھوج نہيں لگاسکتے ہيں؛ یا
3. بچہ مشترکہ دولت کے قوانین کے تحت ورجینیا کی ذمہ داری ہو۔ عدالتی حکم یا قابل اطلاق قانون کے مطابق مستقل حوالگی کے معاہدے کے تحت بچے کی دیکھ بھال اور تحویل کی تمام حقوق اور ذمہ داریوں کو منسوخ کردیا گیا ہے۔

کسی بھی شخص کو مندرجہ ذیل طریقوں سے "متبادل" والدین کی ذمہ داری سوپنی جاتی ہے۔ ان طریقہ کاروں میں بچے کے لئے متبادل والدین کی ضرورت کا تعین کا طریقہ کار، اور اس ضرورت کے تعین کے بعد 30 دن کے اندر اندر بچے کے لئے متبادل والدین کی نامزدگی کے سلسلے میں مناسب کوشش کرنا شامل ہيں۔ متبادل والدین کے انتخاب کے لئے مندرجہ ذیل معیاروں پر غور کیا جاتا ہے:

1. متبادل والدین ورجینیا کے قانون کے تحت مجاز طریقہ کار کے مطابق مقامی سطح پر منتخب کئے جاتے ہيں؛ اور
2. متبادل والدین کے لئے منتخب شخض:

• کے پیشہ ورانہ اور ذاتی مفادات بچے کی مفاد سے متضاد نہ ہوں؛

• بچے کی مناسب نمائندگی کو یقینی بنانے کے لئے کافی علم اور صلاحیتوں کا مالک ہوں؛ اور

• بچے یا اس کے گھر والوں کو ابتدائی مداخلتی خدمات، تعلیم، دیکھ بھال یا دوسری خدمات فراہم کرنے والا شخص، یا فراہم کرنے والی کسی عوامی ایجنسی یا فراہم کنندہ، یا کسی ریاستی ایجنسی کا ملازم نہ ہو۔ اس حصے کے تحت کسی دوسرے

طریقے سے متبادل والدین کے فرائض انجام دینے کا اہل شخص محض اس وجہ سے کسی ایجنسی یا پروگرام کا ملازم نہيں ہے، کیونکہ ایجنسی یا پروگرام ہی اس شخص کو متبادل والدین کے فرائض ادا کرنے کے لئے ادائيگی کرے گی

کسی ایسے بچے کے لئے متبادل والدین کی ضرورت کے تعین اور ضرورت پیش آنے پر انتخاب کے دوران بچے کی دیکھ بھال کے لئے نامزد عوامی ایجنسی سے مشاورت کرنا ضروری ہے۔ اگر بچہ ورجینیا کی ذمہ داری ہو تو بچے کی کیس کی نگرانی کرنے والا جج مذکورہ بالا ضروریات کے مطابق متبادل والدین کا انتخاب کرسکتا ہے۔ .

متبادل والدین مندرجہ ذیل سے تعلق رکھنے والے تمام معاملات میں بچے کی نمائندگی کرسکتے ہیں:

1. بچے کی اہلیت کے تعین کا تخمینہ اور تشخیص؛
2. بچے کے IFSP کی تیاری اور عملدرآمدگی، جس میں سالانہ تخمینے اور وقفے وقفے سے جائزے شامل ہیں؛
3. بچے کو ابتدائی مداخلتی خدمات کی جاری فراہمی؛ اور
4. حصہ C کے تحت کوئی بھی دیگر حقوق۔

**F. رابطے کی معلومات**

ورجینیا کے شیرخوار اور چھوٹے کنکشن کے حصہ C کے ابتدائی مداخلتی نظام کی ریاستی لیڈ ایجنسیDepartment of Behavioral Health and Developmental Services (DBHDS) ہے۔ کسی بچے کی شکایت درج کرنے کے لئے یا کوئی انتظامی شکایت درج کرنے کے لئے، یا ورجینیا میں شکایت کے طریقہ کاروں کے متعلق مزيد معلومات حاصل کرنے کے لئے جس میں ثالثی عمل اور غیرجانبدارانہ سماعتوں کے ذریعے تنازعوں کا حل شامل ہے، ریاستی لیڈ ایجنسی سے اس پتے پر رابطہ کریں:

DBHDS

ورجینیا میں شیرخوار اور چھوٹے بچوں کا کنکشن

1220 Bank Street, 9th Floor

P.O. Box 1797

Richmond, VA 23218-1797

**فون نمبر # - (804) 786-3710**

فیکس - (804) 371-7959 یا

(804) 771-5877 (TDD/TTY)

یا

اگر آپ ٹول فری کال کرنا چاہتے ہیں، آپ مرکزی ڈائیریکٹری سے رابطے کے لئے 1-800-234-1448 پر کال کرسکتے ہيں۔ ورجینا کے شیرخوار اور چھوٹے بچوں کے کنکشن کے دفتر کو آپ کا نام اور رابطے کی معلومات فراہم کی جائے گی اور ان کے عملے کا کوئی شخص آپ سے رابطہ کرے گا۔

# G. اپیل کرنے کا انفرادی حق (صرف Medicaid کے وصول کنندگان کے لئے)

42 CFR §431 *et seq*میں ضابطہ برائے وفاقی ضوابط اور 12VAC30-110-10 سے لے کر 370 تک ورجینیا کے انتظامی کوڈ کے تحت ضروری ہے کہ جب بھی DMAS یا اس کے کوئی ٹھیکے دار کوئی بھی ایسا عمل لیں جس سے کسی شخص کی خدمات کی فراہمی متاثر ہو، اس شخص کو تحریری اطلاع فراہم کی جائے۔ Medicaid کلائنٹ یا کلائنٹ کی جانب سے کوئی بھی مجاز نمائندہ بیشتر مخالف اقدام کی اپیل کرسکتے ہيں۔ مخالف اقدام میں جزوی منظوری، رد، خدمت میں کمی، معطلی یا منسوخی شامل ہيں۔ نیز ضروری میعادوں کے دوران خدمات کی درخواست پر عمل نہ کرنے کی صورت میں بھی اپیل کی جاسکتی ہے۔

جن اقدام کے خلاف اپیل کی جاسکتی ہے، ان میں مندجہ ذیل کے متعلق نااتفاقی شامل ہيں:

* حصہ C کی خدمات کے لئے آپ کے بچے کی اہلیت؛
* حصہ C کے ابتدائی نظام میں تجویز کی تاریخ کے 45 روز کے اندر انفرادی خدمت کے منصوبے کی تیاری،
* ابتدائی مداخلتی خدات کی فراہمی جن میں Individualized Family Service Plan (IFSP) میں درج خدمات شامل ہوں؛ اور
* ان خدمات کا تعدد اور میعاد

انگریزی سے ناواقف افراد کو درخواست پر اپیل کے حقوق کا ترجمہ فراہم کیا جائے، جسے وہ شخص باآسانی سمجھ سکے۔

اگر اپیل کسی معطلی، کمی یا منسوخی کی موثر ہونے کی تاریخ سے قبل دائر کی جائے، تو پہلے سے موصول ہونے والی خدمات کی سطح اپیل کے دوران جاری رہ سکتی ہيں۔ تاہم اگر سماعت کا افسر ایجنسی کے اقدام کی بالادستی کرے تو کلائنٹ سے اپیل کی میعاد کے دوران موصول ہونے والی خدمات کے لئے DMAS کو ادائيگی کرنے کی توقع کی جائے گی۔ اس وجہ سے ممکن ہے کہ کلائنٹ جاری خدمات موصول نہ کرنے کا فیصلہ کرسکتا ہے۔ اگر خدمات کو جاری رکھا جاسکے تو DMAS فراہم کنندہ کو خدمات بحال کرے کی اطلاع دے گا۔ اپیل کے نتیجے میں کوریج جاری رکھنے یا دوبارہ شروع کرنے کی صورت میں فراہم کنندہ سماعت کے افسر کے فیصلہ سنانے تک خدمات معطل، کم یا منسوخت نہيں کرسکتا ہے۔

اپیل تحریری شکل میں جمع کرنی ضروری ہیں، اور ان پر درج تاریخ مخالف فیصلے کی نوٹس کی موصولی کے 30 دن کے اندر ہونی چاہئیے۔ کلائنٹ یا اس کا مجاز نمائندہ خط لکھ سکتا ہے یا اپیل کی درخواست کا فارم پر کرسکتا ہے، فارم آپ کے خدمت کے رابطہ کار، انٹرنیٹ پر [www.dmas.virginia.gov](http://www.dmas.virginia.gov/) پر ، ورجینیا کے شیرخوار اور چھوٹے بچوں کی ویب[www.infantva.org](http://www.infantva.org) سے، حصہ C کے طریقہ کار کا تحفظ کرنے والے ماہر سے اس نمبر پر، یا اس نمبر پر(804)786-3710, (804) 371-8488 کال کرکے حاصل کئے جاسکتے ہيں۔

اپیل کی درخواست مکمل کرنے کے دوران واضح طور پر بیان کریں کہ آپ کس چیز کا جائزہ چاہ رہے ہيں، اور آپ جس اقدام سے اتفاق نہيں کرتے ہيں، اس کی نوٹس کی نقل منسلک کریں۔

اپیل کی درخواست پر دستخط کریں اور اس پتے پر ارسال کریں:

Appeals Division

Department of Medical Assistance Services

600 E. Broad Street, 11th floor

Richmond, Virginia 23219

فیکس: (804) 371-8491

اپیل کے پراسیس کے متعلق مزيد معلومات انٹرنیٹ پر [www.dmas.virginia.gov](http://www.dmas.virginia.gov) یا [www.infantva.org](http://www.infantva.org) پر، یا آپ کے حصہ C کے طریقہ کار کے تحفظ کے ماہر سے اس نمبر پر کال کر کے حاصل کریں (804)786-3710۔

**H. فرہنگ**

**تشخیص** – وہ طریقہ کار جن کے ذریعے حصہ C کے تحت بچے کی اہلیت کے دوران مناسب اہل اقراد مندرجہ ذیل کی شناخت کرتے ہيں—

* 1. بچے کی منفرد طاقتیں اور ضروریات اور ان ضروریات کو پورا کرنے کے لئے مناسب خدمات؛ اور
  2. گھر والوں کے وسائل، ترجیحات اور افکار، اور معذوری کے شکار شیرخوار یا چھوٹے بچے کی نشونما کی ضروریات پوری کرنے کی قابلیت میں اضافی کے لئے ضروری معاونتیں اور خدمات۔

**اجرا** – ریکارڈ فراہم کرنے یا تخلیق کرنے والے فریق کے علاوہ کسی بھی فریق کو کسی بھی طریقے سے، جس میں زبانی، تحریری یا برقی طریقے شامل ہیں، تعلیمی ریکارڈ میں موجود ذاتی شناخت کرنے والی معلومات کے اجرا منتقلی یا دوسری مواصلت اور رسائی کی اجازت دینا۔

**تخمینہ** – وہ طریقہ کار جن کا استعمال کرکے مناسب اہل افراد 34 CFR 303.21 کے مطابق "معذوری کے شکار شیرخوار اور چھوٹے بچوں" کی تغریف کے مطابق حصہ C کے تحت کسی بچے کی ابتدائی اور جاری اہلیت کا تعین کرتے ہيں۔

**گھر والوں –** کی تعریف ہر خاندان کی تعریف پر منحصر ہے۔

**گھر والوں کی تشخیص** – گھر والوں کی تشخیص گھر والوں کی جانب مرکوز ہونی چاہئیے اور گھر والوں کے وسائل، ترجیحات اور افکار، اور بچے کی نشونما کی ضروریات کو زيادہ بہتر طور پر پورا کرنے کے لئے ضروری معاونتیں اور خدمات کی شناخت کے لئے بنائے جاتے ہيں،

**IFSP –** اہل بچوں اور گھر والوں کو ابتدائی مداخلتی خدمات فراہم کرنے کا تحریری منصوبہ:

* 1. ابتدائی مداخلتی خدمات فراہم کرنے والے مناسب اہل افراد اور گھر والے مل کر تیار کرتے ہيں؛
  2. یہ بچے کی اہلیت کے تعین اور تشخیص، اور بچے کے گھر والے کی طاقتوں اور ضروریات کی تشخیص کے متعلق متعدد شغبہ جات سے تعلق رکھنے والے افراد کی ٹیم کے تخمینے پر مبنی ہے جس کا تعین گھر وال خود z رتے ہيں اور جیسا کہ34 CFR 303.321 اور کے تحت ضروری ہو؛
  3. اس میں بچے اور گھر والوں کی منفرد ضروریات کو پورا کرنے کے لئۓ ضروری خدمات کے ساتھ ساتھ   
     34 CFR 303.344 کے تحت ديگر اجزا شامل ہيں۔

**ثالثی عمل** – حصہ C کے تحت نااتفاقی کے حل کی کوشش جس کے لئے والدین اور فراہم کنندگان وضاکارانہ طور پر اتفاق کرتے ہیں۔ کسی بھی فریق کے لئے ثالثی عمل میں شرکت کرنا ضروری نہيں ہے اور دونوں فریقین کو کسی بھی معاہدے کو قبل کرنے کی ضرورت ہے۔ ثالثی عمل کی وجہ سے آپ کے غیرجانبدارانہ سماعت یا حصہ C کے تحت کسی بھی دیگر حقوق میں تاخیر ممکن نہيں ہے۔

**متغدد شغبوں سے تعلق رکھنا** – دو یا دو سے زيادہ شعبہ جات یا پیشوں کا شامل ہونا،34 CFR 303.321 میں اہلیت کے تعین اور تشخیص کی سرگرمیوں کے حوالے سے "متعدد شعبہ جات" کا اطلاق ایک ایسے شخص پر بھی ہوسکتا ہے جو ایک سے زیادہ شعبے یا پیشے میں ماہر ہو۔34 CFR 303.340 کی IFSP ٹیم کے حوالے سے، متعدد شعبہ جات سے تعلق رکھنے والی ٹیم میں والدین، خدمت رابطہ کار اور خدمت کے رابطہ کار کے علاوہ کسی بھی شعبے یا پیشے سے تعلق رکھنے والا کم از کم کوئی ایک فرد شامل ہونا چاہئیے،

**قدرتی ماحول** – وہ ماحول جو آپ کے بچے کے ہم عمر بچوں کے لئے قدرتی ہوں، جو معذوری کا شکار نہيں ہیں۔

والدین – میں مندرجہ ذیل شامل ہیں:

* 1. بچے کے حیاتیاتی، گود لینے والے یا رضاعی والدین؛
  2. سرپرست (اگر بچہ ریاست کی ذمہ داری ہو تو ریاست کو اس میں شمار نہيں کیا جائے گآ)؛
  3. کوئی بھی شخص جو حیاتیاتی یا گود لینے والے والدین کے فرائض ادا کررہا ہے (جیسے کہ نانا، نانی، دادی اور دادی، یا سوتیلے والدین) جن کے ساتھ بچہ رہ رہا ہو، اور جو بچے کے فلاح و بہبود کے لئے قانونی طور پر ذمہ دار ہو؛
  4. حصہ C ضوابط34 CFR 303.422 کے مطابق نامزد ہونے والے متبادل والدین

**گھر والوں کے اخراجات کی تقسیم کے متعلق حقائق**

اس دستاویز میں Infant & Toddler Connection of Virginia کے ذریعے ابتدائی مداخلتی خدمات کے لئے ادائيگی کے حوالے سے گھر والوں اور فراہم کنندگان کی ذمہ داریاں درج ہيں۔

ابتدائی مداخلتی خدمات کے اخراجات:

* ***مفت خدمات***: چند ابتدائی مداخلتی خدمات گھر والوں کو مفت فراہم ک جاتی ہيں۔ ان میں مندرجہ ذیل شامل ہيں:
  + حصہ C کی خدمات کے لئے اہل بچوں کی شناخت کرنے کے لئے سرگرمیاں (Child Find);
  + بچے کی خدمات کے لئے اہلیت اور مناسب معاونتیں اور خدمات کی منصوبہ بندی کے لئے طاقتیں اور ضروریات کی شناخت کے لئے اہلیت کا تعین اور تخمینہ؛
  + خدمت کے رابطہ کار کی طرف سے بچے اور اس کے گھر والوں کو متعین کردہ سرگرمیاں اور مواصلت(خدمت کی رابطہ کاری)؛
  + گھر والوں کی خدمت کے منفرد منصوبے کی تیاری، جائزہ اور تخمینہ؛ اور
  + بچوں اور گھر والوں کے حقوق سے تعلق رکھنے والی تمام سرگرمیاں جن میں انتظامی شکایت کا طریقہ کار اور ثالثی شامل ہیں (مثال کے طور پرطریقہ کار کے تحفظ کی عملدرآمدگی).

دیگر تمام ابتدائی مداخلت کی خدمات پر گھر والوں کی فیس کا اطلاق ہوگا۔

* ***خدمت کے اخراجات***: ان گھر والوں کے لئے اخراجات کا تخمینہ کیا جاتا ہے جن کے بچے ورجینیا میں ابتدائی مداخلتی خدمات حاصل کررہے ہوتے ہيں۔ یہ اخراجات عام طور پر خدمت کی فراہمی کے اخراجات ہوتے ہيں اور یہ وفاقی حصہ C کے ضوابط اور ورجینیا کوڈ کے مطابق لاگو ہوتے ہيں،
* ***ابتدائی مداخلتی شرح***: خدمات کی اخراجات کا انحصار خدمت فراہم کنندہ پر ہے۔ مندرجہ ذیل شرحوں میں Medicaid، دیگر عوامی فنڈنگ اور گھر والوں کی فیس کی جانب سے ادا ہونے والے زیادہ سے زيادہ اخارجات درج ہيں۔

|  |  |  |
| --- | --- | --- |
|  | **زمرہ 1**:  فزیکل تھراپسٹ یا اسسٹنٹ، پیشہ ورانہ تھراپسٹ یا اسسٹنٹ، صوت یا زبان کا پیتھولوجسٹ، نرس | **زمرہ 2**:  تعلیم فراہم کنندگان، کونسلر، EI اسسٹنٹ، سماجی کارکن، ماہر نفسیات، موسیقی کے تھراپسٹ، وغیرہ\* |
| انفرادی، قدرتی ماحول | $37.15 فی 15 منٹ موثر ہے 1/1/24:  $42.19 فی 15 منٹ | $27. 15 فی 15 منٹ  موثر ہے 1/1/24:  $30.94 فی 15 منٹ |
| انفرادی، قدرتی ماحول | $25.13 فی 15 منٹ  موثر ہے 1/1/24:  $28.27 فی 15 منٹ | $18.43 فی 15 منٹ  موثر ہے 1/1/24:  $20.73 فی 15 منٹ |

\* زمرہ 2 میں سمت بندی اور حرکت کے ماہرین، سند یافتہ تھراپیوٹک تفریح کے ماہرین، گھریلو اور صارفین کے سائنس کے پیشہ ور افراد، خاندانی تھراپسٹ، سند یافتہ نرسنگ کے ایڈ اور لائسنس یافتہ پریکٹیکل نرسیں بھی شامل ہیں

گھر والوں کی فیس:

* ***ادائيگی کرنے کی گنجائش***: گھر والے ابتدائی مداخلت کی خدمات کے لئے کس حد تک ادائيگی کرسکتے ہيں، جو گھر والوں کی تعداد، آمدنی اور اخراجات پر منحصر ہے، اور جیسا کہ گھر والوں کے اخراجات کی تقسیم کے معاہدے کے فارم یا فیس کی اپیل کے فارم میں درج ہے۔
* ***ادائيگی کرنے سے قاصر ہونا***: گھر والوں کا ابتدائی مداخلتی خدمات کے لئے کچھ بھی رقم ادا نہ کرپانا۔ ادائيگی کرنے سے قاصر ہونے کا تعین اور ریکارڈ اس کتابچے میں درج پالیسیوں کے تحت ہوتا ہے (جس میں فیس کی اپیل کا طریقہ کار بھی شامل ہے)، اور اس کے نتیجے میں گھر والوں کو تمام ابتدائی مداخلتی خدمات مفت فراہم کی جاتی ہیں۔
* ***سلائيڈنگ فیس کا پیمانہ***: ٹیکس ہونے کے قابل آمدنی اور گھر والوں کی تعداد کی بنیاد پر تیار کردہ فیس کا پیمانہ جس سے ایک ماہانہ حد مقرر کی جاتی ہے جسے گھر والوں کو ادا کرنے کی ضرورت ہے۔ اس دستاویز کے آخری صفحے پر سلائيڈنگ فیس کا پیمانہ درج ہے۔
  + ممکن ہے کہ بقایا جات، مشترکہ ادائيگیوں یا بیمے یا ڈیڈکٹیبل کی وجہ سے گھر والے سلائيڈنگ فیس کے پیمانے کے ذریعے متعین کردہ فیس کے مقابلے میں کم فیس ادا کرنے کی ضرورت پیش آئے۔
  + گھر والوں کے لئے قائم کردہ زیادہ سے زيادہ ماہانہ ادائيگی میں مندرجہ ذیل کے باوجود کوئی تبدیلی نہيں آئے گی
    - چاہے ایک یا ایک سے زيادہ بچوں کو خدمات فراہم کی جارہی ہوں؛
    - موصول ہونے والی خدمات کی تعداد؛ اور
    - کتنی ایجنسیوں سے خدمات حاصل کی جارہی ہیں۔
* ***اپیل کے طریقہ کار***فیس کی اپیل کا طریقہ کار اس وقت دستیاب ہوتا ہے اگر سلائيڈںک فیس کے پیمانے کے مطابق قائم کردہ زیادہ سے زيادہ ماہانہ رقم کی وجہ سے گھر والوں کو مالی مشکلات کا سامنا ہو۔ نیز، اگر گھر والے مقامی طور پر فیس سے تعلق رکھنے والے تنازعات حل کرنے سے قاصر ہوں، تو وہ انتظامی شکایت درج کرسکتے ہيں، ثالثی عمل کی درخواست کرسکتے ہيں یا غیرجانبدارانہ سماعت شروع کرسکتے ہيں۔
* ***مالی حالات کے متعلق معلومات نہ فراہم کرنا***: گھر والے مالی حالات کے متعلق معلومات نہ فراہم کرکے خدمات کے لئے مکمل ادائيگی کرسکتے ہيں۔

***یقین دہانیاں:***

* گھر والوں سے ان خدمات کے لئے ادائيگی کا مطالبہ نہیں کیا جائے گا جو آپ کا بچہ مفت حاصل کرنے کا حق رکھتا ہے۔
* خدمات کے لئے ادائيگی نہ کرنے کی وجہ سے خدمات میں تاخیر نہيں ہوگی۔ ادائيگی کرنے سے قاصر ہونے کے معیار پر پورا اترنے والے گھر والوں کے بچوں کو ابتدائی مداخلتی خدمات مفت فراہم کی جائيں گی۔
* گھر والوں سے خدمت کے اصلی اخراجات سے زيادہ رقم کا مطالبہ نہيں کیا جائے گا اور ادائيگی کے دوسرے ذرا‏ئع، جیسے کہ بیمے، سے موصول ہونے والی ادائيگیوں کو بھی شامل کیا جائے گا۔
* نجی یا عوامی بیمے رکھنے والے گھر والوں سے ان گھر والوں کے مقابلے میں زيادہ رقم کا مطالبہ نہيں کیا جائے گا۔

**ابتدائی مداخلتی خدمات کی ادائيگی کے لئے نجی بیمے یا** TRICARE **استعمال کرنا:**

چند ابتدائی مداخلتی خدمات، جن کے لئے فیس چارج کی جاتی ہے، ان کی ادائيگي نجی بیمے اور TRICARE کے ذریعے کی جاسکتی ہے۔ ان خدمات میں جسمانی تھراپی، پیشہ ورانہ تھراپی، صوت - لسانی پیتھولوجی اور معاونتی ٹیکنالوجی پر مشتمل خدمات اور آلات شامل ہیں

* گھر والوں کے پاس ابتدائی مداخلتی خدمات کی ادائيگی کے لئے بیمے کے استعمال کرنے یا نہ کرنے دونوں ہی کا اختیار موجود ہے۔
* خدمات کی ادائيگی کے لئے نجی بیمے کے استعمال کے ممکنہ اخراجات میں مشترکہ ادائيگیاں، مشترکہ بیمہ، پریمیم، ڈیڈکٹیبل، یا قلیل الیعاد اخراجات جیسے کہ سالانہ یا تاحیات کوریج کیپ کی وجہ سے مراعات میں کمی، شامل ہيں۔
* ورجینیا نے ابتدائی مداخلتی خدمات کے لئے نجی بیمہ استعمال کرنے والے گھر والوں کے مالی نقصان کو کم کرنے کے لئے کافی تحفظ فراہم کیا ہے۔ ورجینیا جنرل اسمبلی نے نجی بیمہ کمپنیوں (یعنی کہ اپنا خرچہ خود سے نہ اٹھانے والی کمپنیوں) کے لئے ہر سال عمر بھر کے بیمے کو متاثر کئے بغیر ابتدائی مداخلتی خدمات کے لئے 5 ہزار ڈالر کی کوریج کو ضروری ٹھہرایا ہے۔
* گھر والے سلائيڈنگ فیس کے پیمانے کا استعمال کرکے اپنے مشترکہ ادائيگیوں، مشترکہ بیمے اور ڈیڈکٹیبل کی جانب ادا ہونے والی رقم پر ماہانہ حد قائم کرسکتے ہیں (تاہم اگر گھر والوں کے پاس خودکار طور پر ادائيگی کرنے والا لچک دار اکاؤنٹ ہو تو مشترکہ ادائيگیوں، مشترکہ بیموں اور ڈیڈکٹیبل پر اس حد کا اطلاق نہيں ہوتا ہے)۔

صحت کی دیکھ بھال کے لئے لچک دار اکاؤنٹ رکھنے والے گھر والوں کے لئے:

* اگر گھر والوں کے پاس ایک لچک دار اکاؤنٹ ہو *خس کے ذریعے گھر والوں یا فراہم کنندگان کو یہ ادائيگیاں خودکار طریقے سے کردی جائيں* تو گھر والے مشترکہ ادائيگیاں، بیمہ اور ڈیڈکٹیبیل کے لئے مکمل طور پر ادائيگی کرنی ہوگی۔ ایسا گھر والوں کے لئے ٹیکس کے مسائل اور ممکنہ بیمے کی ادائيگی کی شرح میں کمی کی وجہ سے ضروری ہے۔
* جب بھی کسی لچک دار اکاؤنٹ کے ذریعے گھر والوں یا فراہم کنندہ کی جیب سے ادا کئے جانے والے اخراجات کے لئے خودکار طور پر ادائيگی کی جارہی ہو تو خاندانی اخراجات کی تقسیم کے معاہدے کے فارم میں درج ماہانہ
* حد کا اطلاق اس وقت تک صرف ان خدمات پر ہوگا جن پر صحت کیے بیمے کا اطلاق نہيں ہوتا ہے جب تک لچک

دار اکاؤنٹ میں موجود تمام رقم استعمال نہ ہوجائے۔ لچک دار اکاؤنٹ میں موجود تمام رقم ختم ہوجانے کے بعد، بچے کی IFSP میں درج تمام خدمات پر ماہانہ حد کا اطلاق ہوگا۔

* مذکورہ بالا پالیسیوں کا اطلاق اس صورت میں نہيں ہوگا اگر لچک دار اکاؤنٹ ادائيگی کی بنیاد پر کام کررہا ہو (مثال کے طور پر گھر والوں کو اپنے لچک دار اکاؤنٹ سے پیسے نکالنے کے لئے کاغذات جمع کرنے کی ضرورت ہو)، یا اگر گھر والے مشترکہ ادائيگیوں، مشترکہ بیموں وغیرہ کی ادائيگیوں کے لئے لچک دار اکاؤنٹ کے ساتھ منسلک ڈیبٹ کارڈ استعمال کررہے ہوں۔
* ممکن ہے کہ گھر والے اپنے لچک دار اکاؤنٹ کو اپنی مرضی سے سیٹ اپ کرنا چاہیں۔ کچھ لچک دار اکاؤنٹ میں خودکار طور پر صرف چند اخراجات کی ادائيگی کرنے، طبی اخراجات کی ادائيگی حاصل کرنے، یا گھر والوں یا ڈببٹ کارڈ کے ذریعے فراہم کنندہ کے بجائے فراہم کنندگان کو اکاؤنٹ ہی سے ادائيگی کرنے کا اختیار موجود ہوتا ہے۔

ابتدائی مداخلتی خدمات کی ادائيگی کے لئے نجی بیمے یا Medicaid/FAMIS استعمال کرنا:

* گھر والوں سے Infant & Toddler Connection of Virginia کے ذریعے ابتدائی مداخلتی خدمات تک رسائی کے لئے Medicaid/FAMIS کی درخواست دینا یا رجسٹر ہونا ضروری نہيں ٹھہرایا جاسکتا ہے۔
* اگر بچہ پہلے سے Medicaid/FAMIS میں رجسٹر نہ ہو تو Medicaid/FAMIS سے ادائيگی کروانے کے لئے والدین کی رضامندی ضروری ہے۔ اگر والدین اس صورت حال میں Medicaid کے استعمال کے لئے رضامندی فراہم نہیں کرتے ہیں، تو بچے اور گھر والے کو تمام IFSP کی خدمات کی فراہمی ضروری ہے۔
* بل کی ادائيگی کے لئے Department of Medical Assistance Services کو کسی بچے کی ذاتی شناخت فراہم کرنے والی معلومات جاری کرنے کے لئے والدین کی اجازت کی ضرورت ہے۔ والدین کسی بھی وقت یہ اجازت منسوخ کرسکتے ہيں۔
* ورجنیا میں ابتدائی مداخلتی خدمات کی ادائيگی کے لئے نجی بیمے یا Medicaid/FAMIS استعمال کرنے سے مندرجہ ذیل میں فرقنہیں بڑے گا:
  + Medicaid/FAMIS پروگرام کے تحت بچے یا والدین کو دستیاب زندگی بھر کی کوریج یا بیمے کے ذریعے محفوظ دوسرے مراعات میں کمی؛
  + اس کی وجہ سے والدین کو ان خدمات کے لئے ادائيگی کرنے کی ضرورت نہيں ہوگی جن کی ادائيگی بصورت دیگر Medicaid/FAMIS سے ہورہی ہو؛
  + پریمیم میں اضافہ، یا بچے یا اس کے والدین کے عوامی مراعات یا بیمے کی منسوخی؛ یا
  + صحت سے تعلق رکھنے والے کل اخراجات کی بنیاد پر گھر اور کمیونٹی پر مبنی استثنی کے لئے بچے یا بچے کے والدین کی اہلیت کھو دینا۔
* والدین کے لئے ابتدائی مداخلتی خدمات کے لئے Medicaid/FAMIS کے استعمال کا واحد نقصان مفت خدمات کے علاوہ دیگر خدمات کے لئے Medicaid کو بل بھیجنے سے پہلے اپنے نجی بیمے کا استعمال ہوگا، بشرطیکہ ان کا بیمہ ہوا ہو، اور بشرطیکہ انہوں نے اس نجی بیمے کے استعمال کی اجازت دی ہو۔

فراہم کنندہ کی ذمہ داریاں:

ورجینیا میں ابتدائی مداخلتی خدمات کے لئے معاوضے کی ادائيگی کے حوالے سے فراہم کنندگان کی کچھ ذمہ داریاں ہیں۔ فراہم کنندگان مندرجہ ذیل فرائض انجام دیں گے:

* گھر والوں کو ابتدائی مداخلتی خدمات کے لئے ادائيگی کی ذمہ داریوں کے متعلق مطلع کرنا؛
* گھر والوں کو خدمات فراہم کرنے والی ایجنسی کی پالیسیوں اور طریقہ کار کے متعلق مطلع کرنا، جن کے لئے وہ مالی طور پر ذمہ دار ہيں؛
* ادا‏ئيگی سے قاصر گھر والوں کو ابتدائی مداخلتی خدمات فراہم کرنے سے انکار نہ کرنا؛
* گھر والوں کو مفت دستیاب خدمات کے متعلق مطلع کرنا؛
* گھر والوں کو ان کے بچے کو فراہم ہونے والی تمام خدمات کے اخراجات کے متعلق مطلع کرنا؛
* گھر والوں کو مطلع کرنا کہ اگر وہ مالی معلومات فراہم نہيں کرنا چاہتے ہيں تو وہ مکمل اخراجات کی ادائيگی کرنے کا انتخاب کرسکتے ہيں؛
* گھر والوں کو مطلع کرنا کہ ابتدائی مداخلتی خدمات کی ادائيگی کے لئے نجی بیمے یا TRICARE کا استعمال کیا جاسکتا ہے،
* ابتدائی مداخلتی خدمات کے لئے بیمے کا استعمال کرنے والے گھر واوں کو مشترکہ ادائيگی، مشترکہ بیمے اور ڈیڈکٹیبل کے حوالے سے اپنی ذمہ داریوں کے متعلق مطلع کرنا (جس میں ان اخراجات کے لئے ماہانہ حد کے تعین کے لئے سلائڈنگ فیس کے پیمانے کی دستیابی شامل ہے جیسا کہ نیچے بتایا گيا ہے)؛
* گھر والوں کو مطلع کرنا کہ چاہے وہ خدمات کی ادائيگی کے لئے بیمے کا استعمال کریں یا نہ کریں، وہ ورجینیا کی سلائيڈنگ فیس کے پیمانے کے ذریعے ایک ماہانہ حد کا تعین کرسکتے ہيں۔ ہر ماہ انہيں زيادہ سے زيادہ یہی رقم ادا کرنی ہوگی (جسے ادائيگی کی گنجائش بھی کہا جاتا ہے)۔ اس ماہانہ حد کا اطلاق مشترکہ ادائيگیوں، مشترکہ بیموں یا ڈیڈکٹیبل پر اس وقت نہيں ہوتا ہے اکر کھر والوں کے پاس ایک لچک دار اکاؤنٹ کے جس کے ذریعے گھر والوں یا فراہم کنندہ کو ان اخراجات کی خودکار ادائيگی کردی جائے؛
* فیس میں کسی بھی تبدیلی سے قبل گھر والوں کو مطلع کرنا؛
* گھر والوں کو سلائيڈنگ فیس کے پیمانے کی وجہ سے مالی مشکلات کی صورت میں اپیل کے حق کے متعلق مطلع کرنا؛ اور
* گھر والوں کو کسی بھی وقت انتظامی شکایت فائل کرنے، ثالثی عمل کی درخواست کرنے اور غیرجانبدارانہ سماعت شروع کرنے کے حق کے متعلق مطلع کرنا۔

گھر والوں کی ذمہ داریاں:

ورجینیا میں ابتدائی مداخلتی خدمات کے لئے معاوضے کی ادائيگی کے حوالے سے گھر والوں کی کچھ ذمہ داریاں ہیں۔ گھر والے مندرجہ ذیل کے لئے ذمہ دار ہيں:

* فیس اور اخراجات کے حوالے سے سوالات یا ایسی معلومات کی وضاحت کے لئے، جو انہيں سمجھ نہ آئی ہو، خدمت کے رابطہ کار سے رجوع کرنا؛
* سلائيڈنگ فیس اسکیل تک رسائی کے لئے مالی معلومات نہ فراہم کرنے کی صورت میں مکمل اخراجات اٹھانا؛
* خدمات کی ادائيگی کے لئے بیمہ استعمال کرنے کی صورت میں ان کے مشترکہ ادائيگیاں، مشترکہ بیمے اور ڈیڈکٹیبل۔ مشترکہ ادائيگیوں، مشترکہ بیمے اور ڈیڈگٹیبل کی وجہ سے مالی مشکلات پیش آنے کی صورت میں ماہانہ حد کے تعین کے لئے مالی معلومات فراہم کی جاسکتی ہے (تاہم اس حد کا اطلاق اس صورت میں مشترکہ ادائيگیوں، مشترکہ بیمرے اور ڈیڈکٹیبل پر نہيں ہوتا ہے اگر گھر والوں کے پاس ایک لچک دار خرچے کا اکاؤنٹ موجود ہو جس کے ذریعے یہ تمام اخراجات خود بخود ادا کردئیے جائيں)؛
* سلائيڈنگ فیس کے بیمانے کے مطابق ماہانہ حد کے تعین کے لئے مالی معلومات فراہم کرنا؛
* سلائڈنگ فیس کے پیمانے کی وجہ سے مالی مشکلات کی صورت میں فیس کی اپیل کا طریقہ کار شروع کرنا؛
* مالی حالات ميں تبدیلی کی صورت میں خدمت کے رابطہ کار کو مطلع کرنا؛ اور
* گھر والوں کی فیس کی ذمہ داری کے تعین کے لئے سالانہ مالی معاہدے کے تخمینہ نو میں شرکت کرنا۔

اپنی فیس اور خدمات کے متعلق سوالات کے لئے یہاں رابطہ کریں:

*ریاستی دفتر سے فیس کے متعلق سوالات پوچھنے کے لئے اس نمبر پر کال کریں:*

1-(804) 786-3710

*ریاست کے گھر والوں کے نمائندے سے بات کرنے کے لئے یہاں کال کریں:*

1-(888) 604-2677ایکسٹنشن 3

ورجینیا میں شیرخوار اور چھوٹے بچوں کا کنکشن

گھر والوں کے لئے اخراجات کی تقسیم کی فیس کا پیمانہ

|  |  |  |  |  |  |
| --- | --- | --- | --- | --- | --- |
| **قابل ٹیکس آمدنی** | | **گھر والوں کی تعداد کے مطابق ماہانہ خاندانی اخراجات میں شرکت** | | | |
| **3 یا اس سے کم** | **4** | **5** | **6 یا اس سے زیادہ** |
| $0 | $45,000 | $0 | $0 | $0 | $0 |
| $45,001 | $55,000 | $0 | $0 | $0 | $0 |
| $55,001 | $65,000 | $66 | $50 | $40 | $26 |
| $65,001 | $75,000 | $90 | $68 | $54 | $36 |
| $75,001 | $85,000 | $120 | $90 | $72 | $48 |
| $85,001 | $95,000 | $152 | $114 | $91 | $61 |
| $95,001 | $105,000 | $190 | $143 | $114 | $76 |
| $105,001 | $125,000 | $276 | $207 | $166 | $110 |
| $125,001 | $145,000 | $378 | $284 | $227 | $151 |
| $145,001 | $165,000 | $496 | $372 | $298 | $198 |
| $165,001 | $185,000 | $630 | $473 | $378 | $252 |
| $185,001 | $215,000 | $818 | $614 | $491 | $327 |
| $215,001 | $245,000 | $1,030 | $773 | $618 | $412 |
| $245,001 | $285,000 | $1,312 | $984 | $787 | $525 |
| $285,001 | $325,000 | $1,756 | $1,317 | $1,054 | $702 |
| $325,001 | $365,000 | $2,118 | $1,589 | $1,271 | $847 |
| $365,001 | یا زیادہ | $2,430 | $1,823 | $1,458 | $972 |

نوٹ: گھر والوں کے اخراجات کی تقسیم کی فیس کے اسکیل کے ذریعے ایک ماہانہ حد قائم ہوجاتی ہے، جو کسی خاندان کے لئے ابتدائی مداخلتی خدمات کے لئے زيادہ سے زيادہ ماہانہ خرچ ہوگا، چاہے اس کے قیمت، خدمات کی تعداد یا خدمات کا تعدد یا دورانیہ کچھ بھی ہو۔ اگر بقایا جات، مشترکہ ادائيگیاں، مشترکہ بیمہ یا ڈیڈکٹیبل ماہانہ حد سے کم ہوں تو گھر والوں کو اس ماہ زيادہ چھوٹی رقم کی ادائيگی کرنی ہوگی۔

1. ورجینیا میں "مناسب ابتدائی مداخلتی خدمات" کا تعین IFSP کے عمل کے ذریعے ہوتا ہے۔ IFSP میں واضح کردہ نتائج کے حصول کے لئے بچے اور گھر والوں کی منفرد ضروریات کو پورا کرنے کے لئے ضروری مخصوص ابتدائی مداخلتی خدمات کے حصول کا بیان شامل ہونا ضروری ہے۔ وفاقی ضوابط میں ابتدائی مداخلتی خدمات "حصہ C کے تحت اہل شیرخوار یا چھوٹے بچے کی نشونما کی ضروریات اور شیرخوار یا چھوٹے بچے کی نشونما میں مناسب امداد کے لئے گھر والوں کی ضروریات کو پورا کرنے کے لئے تیار کی گئی ہیں۔" [↑](#footnote-ref-1)